jkorsvik/nowiki_second_scrape_merged huggingface dataset:
Finasterid

Finasterid er et legemiddel som bl.a. brukes for å behandle androgen alopeci (hårtap) hos menn og forstørret prostata. Finasterid er en type II 5-alfa-reduktase (5aR)hemmer som reduserer omdannelsen av testosteron (T) til det langt kraftigere mannlige kjønnshormonet dihydrotestosteron (DHT) og har vært benyttet i behandling av godartet prostataforstørrelse. Ifølge studier kan finasterid redusere det totale serum DHT-nivået i kroppen med opp til ~65-70%. Studier viser at finasterid kan resultere i en ~15% økning av testosteron ved hemming av enzymet 5a-reduktase. Dette kan igjen føre til litt økte østradiol-nivåer gjennom aromatisering på grunn av høyere fritt testosteron. Finasterid har derfor liten hormonell påvirkning.Menn med alopecia androgenetica har forhøyede nivåer av DHT i områder av hodebunnen med hårtap. DHT bidrar til en forkortet vekstfase, miniatyrisering av hårfolliklene og færre antall synlige hår. Finasterid reduserer DHT i serum og hodebunn. Resultatet er en hemming og reversering av miniatyriseringprosessen.


== Effekt ==
Det er observert økning i antall hår på 66% av brukerne over en periode på 2 år ved bruk av finastrerid, mot 7% for placebo. Finasterid som legemiddel selges under navnet Propecia. Legemidlet er registrert i USA, Canada, Sverige, New Zealand og Mexico. Statens legemiddelverk har ikke godkjent registreringssøknad i Norge, men preparatet er tilgjengelig på registreringsfritak.
Virkemiddelet finasterid selges under forskjellige navn av ulike legemiddelselskaper, markedsført for forskjellige tilstander og i ulike doser. MSD (Merck Sharp & Dohme) har patent på å selge virkemiddelet for bruk mot hårtap, og selger det til dette formålet under navnet Propecia i doser på 1mg finasterid per tablett. Legemiddelet selges også av MSD under navnet Proscar for behandling av forstørret prostata i doser på 5mg finasterid. Generiske legemidler er også tilgjengelige fra andre selskaper. Prisen er sterkt varierende, men mye høyere for Propecia enn andre varianter.


== Bieffekt ==
Bivirknigene ved bruk er få og vil normalt forsvinne dersom man slutter med medikamentet. Hos 1-2% av brukerne er følgende bivirkninger observert:

Redusert seksuell lyst
Problemer med ereksjon
Problemer med ejakulasjon
Gynekomasti (veldig sjeldent)


== Doping ==
Preparatet står ikke på WADAs liste over stoffer som er forbudt å bruke.


== Referanser ==
Weatherford International

Weatherford (NYSE: WFT) er et multinasjonalt oljeserviceselskap med hovedkontor i Genève, Sveits. Selskapet er et av verdens største selskaper innen bore- og brønntjenester.Weatherford har over 55 000 ansatte fordelt på mer enn 730 kontorer i over 100 land. I Norge har Weatherford hovedkontor i Stavanger samt kontorer i Bergen, Florø, Kristiansand og Harstad.


== Forretningsområder ==
Completion & Production Systems (CPS)
Evaluation, Drilling & Intervention (EDI)
Pipeline & Specialty Service
International Contract Drilling – tidligere Precision Drilling International (PDI)


== Referanser ==


== Eksterne lenker ==
Offisielt nettsted 
(en) Weatherford International – kategori av bilder, video eller lyd på Commons
Sigurd Eiriksson

Sigurd Eiriksson (født på 900-tallet, død på 1000-tallet) var sønn av Eirik Bjodaskalle fra Obrestad, bror til Astrid Eiriksdatter og onkel til Olav Tryggvason. Sigurd var i tjeneste hos Kong Vladimir I av Gardarrike i Kiev.
Søren Daniel Schiøtz

Søren Daniel Schiøtz (født 13. mars 1796 i Stavanger, død 4. januar 1863) var fogd i Jæderen og Dalernes fogderi. 
Hans far var Peder Schiøtz og moren Sophie Christine Jochel. I 1818 tok han juridisk embetseksamen og var en tid sorenskriverfullmektig i Egersund. Seinere ble han kopist og i tre år konstituert sorenskriver, og deretter (fra 1830 til 1860) var han fogd over Jæren og Dalene. 13. september 1826 giftet han seg med Charlotte Petrea Rosenkilde, og de fikk 7 barn. De bodde i Laugmannsgata 2 i Stavanger.Da Brødremenigheten etablerte seg i Stavanger på 1820-tallet, ble Søren Daniel Schiøtz leder for dem. 
I 1828 fikk Søren Daniel Schiøtz bygd et landsted, Charlottenlund, oppkalt etter sin kone Charlotte.
I embets medfør forhørte han i 1832 lekpredikanten Knud Spødervold, som slapp tiltale og straff.
I 1842 var han med på oppstarten av Det norske misjonsselskap. Han møtte de to brødrene Gabriel og Caspar Kielland og Svend Eriksen Svendsen, og sammen fikk de et skapt et aktivt kristent miljø i byen. Sammen med haugianeren John Haugvaldstad opprettet de Det norske misjonsselskap i 1842. Han var også med også stiftet Josefinestiftelsen, Den Norske Israelsmisjon, Stavanger traktatforening, Stavanger bibelforening og søndagsskolen. 
Ekteparets sønn, Daniel Schiøtz (1828–1864), var lege i Kongsvinger og gjorde tjeneste i Danmark under angrepet fra Prøyssen og Østerrike i 1864.


== Referanser ==


== Litteratur ==
Thomas Schiøtz (1992). Den norske slekt Schiøtz (1769 - 1992). Oslo. 
Jonasen, Jonas Schanche (1964). «IV.». Sandnes gjennom 100 år. Sandned: Sandnes kommune. s. 62. 


== Eksterne lenker ==
Holmboe-slekten
Restaurant Charlottenlund
Stavangeren
Hillevåg historielag
Norsk søndagsskoleforbund – historie
Lodalen (Sogn og Fjordane)

Lodalen er en dal på vestsiden av Jostedalsbreen, i Stryn i Sogn og Fjordane. Kjente turistmål i dalen er Bødalsbreen og Kjenndalsbreen.  
Det har vært bosetning i dalen helt siden jernalder, men den ble fraflyttet etter to store rasulykker fra Ramnefjellet i 1905 og igjen i 1936. Dalen er fortsatt rasutsatt. Også i tidligere tider var det en rekke rasulykker i Lodalen.Livet i dalen slik det var før fraflyttingen, og ulykken i 1936, er skildret i romanen «I skyggen av Ramnefjell» av Wilhelm Bødal.


== Se også ==
Rasulykken i Loen i 1905
Rasulykken i Loen i 1936


== Referanser ==


== Litteratur ==
Nesdal, Sigurd (1983). Lodalen - fager og fårleg. Norsk folkeminnelag. ISBN 8299094801. 
Bredvei, Peder A. (1970). Siste brudeferd i Loendalen. Lunde.
Jon Løvøen

Jon Anders Løvøen (født 5. juli 1974) er en norsk samtidskunstner og møbelsnekker fra Borøy utenfor Tvedestrand. Han er utdannet ved Kunstakademiet i Bergen og kjent for å utlevere seg selv og å bruke talk show med fiktive kunstner-intervjuer i sin video- og performance-kunst. I 2004 ble 	Det pinliges kunst – festskrift til Jon Løvøen på 30-årsdagen den 5. juli 2004 utgitt med Per Koren Solvang som redaktør. Boka handler om kunstneren og hans miljø.


== Eksterne lenker ==
Om Løvøens avgangsutstilling 2002
Om festskriftet til Løvøens 30-årsdag
Samtale om Høstutstillinga
HIZAKI grace project

HIZAKI grace project er soloprosjektet til Versailles' gitarist HIZAKI. Nåværende medlemmer av prosjektet er HIZAKI (gitar), Jasmine You (bass), Teru (gitar) og Mikage (trommer). Hgp har for tiden ingen fast vokalist. Tidligere vokalister var Seiji og Juka. Både Kamijo og Kaya har gjestesunget på konserter i 2007.
Prosjektets første utgivelse var sangen Race Wish, som ble gitt ut på en omnibus CD fra Kamijos selskap Sherow Artist Society den 8. mai, 2006.


== Diskografi ==


=== Album ===
Dignity of Crest (1. januar, 2007)
Ruined Kingdom (september, 2007)
Curse of virgo (26. desember, 2007)


=== Singler ===
-unique- (august, 2006)


=== DVD ===
紋章 [Monshou] (19. mai, 2007)


== Eksterne lenker ==
(en) HIZAKI grace project på MusicBrainz 
(en) HIZAKI grace project på Encyclopaedia Metallum
Madagaskar-månespinner

Madagaskar-månespinner (Argema mittrei) er en sommerfugl som tilhører familien påfuglspinnere (Saturniidae). Denne store arten, som lever på Madagaskar, er kanskje den flotteste av alle månespinnerne. Den ligner den nærtbeslektede arten afrikansk månespinner (Argema mimosae).


== Utseende ==
En meget stor (vingespenn 125 – 150 mm, med stjertene blir hannen opptil 25 cm lang) spinner med lange stjerter på bakvingene. Kroppen og vingene er gule, alle vingene med en brunrød øyeflekk. Forvingen har en firkantet, brunrød flekk ved vingespissen og to rader av små, brunrøde flekker langs ytterkanten. Bakvingens bakhjørne er trukket ut til en stjert som ofte er litt vridd, denne er utvidet til en «fane» i spissen. «Skaftet» på stjerten er brunrødt. Puppen er meget stor, tydelig større enn puppen til atlasspinneren (Attacus atlas).


== Levevis ==
Denne spinneren lever i regnskog på Madagaskar, et sterkt truet habitat.
Heldigvis er den forholdsvis lett å få til å formere seg i fangenskap, og det drives en del oppdrett av denne arten for samlere, sommerfuglhus og amatør-oppdrettere som ønsker å oppleve å se denne utrolige sommerfuglen klekkes.


== Referanser ==


== Eksterne lenker ==
(en) madagaskar-månespinner i Global Biodiversity Information Facility 
(en) madagaskar-månespinner hos NCBI 
(en) Kategori:Argema mittrei – bilder, video eller lyd på Wikimedia Commons 
(en) Argema mittrei – galleri av bilder, video eller lyd på Wikimedia Commons 
Argema mittrei – detaljert informasjon på Wikispecies
Cercophaninae

Cercophaninae er en gruppe (underfamilie) av sommerfugler som tilhører familien påfuglspinnere (Saturniidae). De finnes bare i den Neotropiske region (Sør- og Mellom-Amerika).


== Utseende ==
Stort sett små til middelsstore og slanke arter med brede vinger uten øyeflekker. På farge er de gjerne brunlige. Noen av hannene har bakvingens bakhjørner trukket ut til en kort «stjert».


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Cercophaninae
Slekten Cercophana C. Felder, 1862 - to arter
Slekten Janiodes Jordan, 1924 - 12 arter
Slekten Microdulia Jordan, 1924 - bare én art
Slekten Neocercophana Izquierdo, 1895 - to arter


== Kilder ==
Markku Savela's Lepidoptera and some other life forms: Sjekkliste over artene. Hentet 9.11. 2012.


== Eksterne lenker ==
(en) Cercophaninae i Global Biodiversity Information Facility 
(en) Cercophaninae hos NCBI 
(en) Kategori:Cercophaninae – bilder, video eller lyd på Wikimedia Commons 
Cercophaninae – detaljert informasjon på Wikispecies
Steyr Scout

Steyr Scout er et repetergevær som er utviklet etter speiderrifle-konseptet. Riflen har mulighet for å montere kikkertsikte foran glidekassen med forlenget øyeavstand, en såkalt speiderkikkert (engelsk scout scope). 
Dette var ideen til den amerikanske våpenguru Jeff Cooper. Dette ble gjort for å hindre at rekylen sender kikkerten rett i panna. Synsfeltet blir mindre jo lengre øyeavstanden blir. Selv med 2-4x forstørrelse blir synsfeltet gjennom kikkerten derfor heller begrenset, men monteringen gjør at man likevel får med seg mer av situasjonen rundt.
Riflen fås i støpt skjefte og med integrert tofot i forskjeftet. Bærereimen har flere fester så den kan bæres som en skiskytterrifle. I kolben er det plass til ekstra magasin.


== Se også ==
Liste over skarpskyttergeværer
Djoudj fuglereservat

Djoudj fuglereservat (fransk: Parc national des oiseaux du Djoudj) ligger på den sørøstlige bredden av Senegalelva, nordøst for den tidligere hovedstaden Saint-Louis i Senegal. 

Djoudj er et viktig våtmarksområde for en rekke arter trekkfugler, og regnes som et av tre viktigste fuglefredningsområdene i Vest-Afrika. For mange arter trekkfugler utgjør Djoudj første stoppested sør for Sahara, og mer enn 400 fuglearter har tilhold her. Mer enn 1,5 millioner individer har fast tilhold her, mens inntil 3 millioner individer mellomlander under fugletrekkene.Reservatet ligger i Senegalelvens delta og omfatter 16 000 hektar. Det består av våtmark med en stor innsjø omgitt av dammer. Vannets saltholdighet varierer fra ferskvann om vinteren, til brakkvann under fordampingen i den varme årstiden. I tørkeperioden er dette det mest vannholdige stedet i regionen, selv om vannmengden er redusert med inntil 80% de siste årene. 
Betydelige bestander finnes av fugleartene hvitpelikan (Pelecanus onocrotalus), purpurhegre (Ardea purpurea), afrikaskjestork (Platalea alba), egretthegre (Egretta alba) og flere arter skarver. Mindre iøynefallende er vannsangeren (Acrocephalus paludicola), som har sitt viktigste vintertilholdssted her.Dyrelivet forøvrig omfatter vortesvin, afrikansk sjøku, krokodiller og gaseller.
Djoudj ble først fredet i 1971, og fredningsområdet ble utvidet i 1975. Området er både RAMSAR-område og verdensarvområde. Området var oppført på listen over truede verdensarvsteder fra 2000 til 2006 på grunn av at ugressplanten Salvinia molesta truet med å kvele områdets naturlige vegetasjon. Reservatet grenser til Diawling nasjonalpark i Mauritania på nordsiden av elven.


== Referanser ==


== Eksterne lenker ==
(en) Djoudj National Bird Sanctuary – kategori av bilder, video eller lyd på Commons
Salassinae

Salassinae er en gruppe (underfamilie) av sommerfugler som tilhører familien påfuglspinnere (Saturniidae). De finnes bare i den Orientalske region (Sørøst-Asia). Alle de ni kjente artene blir regnet til én slekt, Salassa.


== Utseende ==
Store (vingespenn gjerne rundt 100 mm), brunlige spinnere med lange, smale forvinger. I alle fall bakvingene har øyeflekker.


== Levevis ==
Som hos alle påfuglspinnere har de voksne sommerfuglene reduserte munndeler, og de tar ikke næring til seg. Hunnene sender ut feromoner, som tiltrekker hanner fra lang avstand.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Salassinae Michener, 1949 – bare én slekt, tropisk Asia
Slekten Salassa Moore, 1859
Salassa albocirculata Naumann, Löffler & Kohll, 2010
Salassa arianae Brechlin & Kitching, 2010
Salassa belinda Witt & Pugayev, 2007
Salassa bhutanensis Brechlin, 2009
Salassa cottoni Naumann, Löffler & Kohll, 2010
Salassa extremorientalis Naumann, Löffler & Kohll, 2010
Salassa fansipana Brechlin, 1997 – Vietnam
Salassa hauensteini Naumann, Löffler & Kohll, 2010
Salassa htayaunyi Naumann, Löffler & Kohll, 2010
Salassa inversa Naumann, Löffler & Kohll, 2010
Salassa iris Jordan, 1910
Salassa katschinica Bryk, 1944
Salassa kitchingi Brechlin, 2010
Salassa lemaii Le Moult, 1933 – Vietnam
Salassa lola (Westwood, 1847) – Nepal
Salassa meisteri Brechlin, 2010
Salassa mesosa Jordan, 1910
Salassa olivacea Oberthür, 1890
Salassa parakatschinica Brechlin, 2009
Salassa paratonkiniana Brechlin, 2009
Salassa pararoyi Brechlin, 2009
Salassa royi Elwes, 1887 – Nepal
Salassa shuyiae Zhang & Kohll, 2008
Salassa thespis Leech, 1890 – Thailand, Laos
Salassa tibaliva Chu & Wang, 1993
Salassa tonkiniana Le Moult, 1933 – Vietnam
Salassa viridis Naumann, Löffler & Kohll, 2010


== Kilder ==
Markku Savela's Lepidoptera and some other life forms: Sjekkliste over artene. Hentet 9.11. 2012.


== Eksterne lenker ==
(en) Salassinae i Global Biodiversity Information Facility 
(en) Salassinae hos NCBI 
(en) Kategori:Salassinae – bilder, video eller lyd på Wikimedia Commons 
Salassinae – detaljert informasjon på Wikispecies 
Saturniidae Web - Salassa. Med bilder av de fleste artene [1]
Niokolo-Koba nasjonalpark

Niokolo-Koba nasjonalpark ligger sørøst i Senegal, på grensen til Guinea. Parken omfatter 913 000 hektar. Den ble fredet som viltreservat i 1926, som nasjonalpark i 1954 og utvidet fire ganger på 1960-tallet. Den har vært verdensarvområde siden 1981.
Parken ligger på en elveslette med høyder opptil 200 moh, på begge sider av Gambiaelva, som i flomperiodene dekker elveslettene. Landskapet preges av savanner og noe skog. Parken har et rikt dyreliv, med elefanter, løver, leoparder, sjimpanser, bavianer, flodhester og den store kjempeeland (Taurotragus derbianus).
Parken ble i 2007 oppført på listen over truede verdensarvsteder, på grunn av krypskytteri og planene om å bygge en dam oppstrøms for parken som vil forstyrre de regelmessige oversvømmelsene som er en forutsetning for økosystemet.


== Eksterne lenker ==
(en) Niokolo-Koba National Park – kategori av bilder, video eller lyd på Commons 
UNEP World Conservation Monitoring Centre: faktaark
Danger decision
Ullerslev

Ullerslev kan henvise til følgende steder i Danmark

Ullerslev kommune - tidligere kommune
Ullerslev (Nyborg kommune)
Ullerslev (Lolland Kommune)
Ullerslev sogn i Nyborg kommune
Ærø kommune

Ærø kommune er en dansk kommune som omfatter øyen Ærø og tilhørende småøyer i den Sydfynske skjærgård sør for Fyn, i Region Syddanmark. Kommunen oppstod gjennom kommunereformen 2005–07 med virkning allerede fra 1. januar 2006, det vil si ett år før de øvrige kommunesammenslåingene i Danmark trådte i kraft. Fra 1. januar 2006 til 31. desember 2006 lå kommunen i Fyns amt. Kommunesenteret er Ærøskøbing.
Ved kommunevalget 15. november 2005 ble kommunalbestyrelsen (kommunestyret) valgt med felleslister fra de to sammenslåtte kommunes partier. 
Ærø kommune er en samling av:

Marstal kommune
Ærøskøbing kommuneÆrø Kommune har Danmarks korteste kommunenavn.
Tidligere Ærøskøbing kommunes borgermester Jørgen Otto Jørgensen fra Socialdemokraterne ble valgt til ordfører i den nye, sammenslåtte kommunen.
Kommunalbestyrelsen (kommunestyret) hadde følgende sammensetning etter valget i 2005:
 A – Socialdemokraterne 5
 C – Det Konservative Folkeparti 5 
 L – Marstal Borgerliste 2 
 Æ – Ærølisten 1 
 V – Venstre 2 
 SUM alle partier  15 


== Borgermestre ==
Peter Hansted (S) 2022-
Ole Wej Petersen  (S) 2018–2021
Jørgen Otto Jørgensen (S) 2014–2018
Karsten Landro (K) 2010–2014
Jørgen Otto Jørgensen (S) 2006–2010


== Referanser ==


== Eksterne lenker ==
Offisielt nettsted 
(en) Ærø Kommune – kategori av bilder, video eller lyd på Commons
Rene Mouawad

Rene Mouawad (arabisk: رينيه معوض, født 17. april 1925 i Tripoli i Libanon, død 22. november 1989 i Beirut) var en maronittisk politiker og advokat. Han ble valgt til president på et møte Libanons nasjonalforsamling hadde på Rene Mouawad flyplass 5. november 1989 og var Libanons president i 17 dager, før han ble drept i et bombeattentat.
Langeland kommune

Langeland kommune er en dansk kommune på øya Langeland i Storebælt, og inngår siden dannelsen 1. januar 2007 i Region Syddanmark. Kommunen ble nyopprettet ved kommune- og regionreformen 2007.Langeland kommune er siden dannelsen i 2007 en samling av Rudkøbing kommune, Sydlangeland kommune og Tranekær kommune.


== Kommunalvalg ==
Ved kommunevalget 21. november 2017 ble kommunalkommunestyret valgt med Tonni Hansen fra Socialistisk Folkeparti som ny borgermester. 
Kommunalbestyrelsen (kommunestyret) hadde følgende sammensetning etter valget i 2017:
 A – Socialdemokraterne  3
 C – Det Konservative Folkeparti  1
 F – Socialistisk Folkeparti  6
 O – Dansk Folkeparti  1
 V – Venstre  4
 SUM alle partier  15 


=== Borgermestre ===
Tonni Hansen (SF) 2018–
Bjarne Nielsen (V) 2010–2017
Knud Gether (Lokal liste) 2007–2009


== Referanser ==


== Eksterne lenker ==
(da) Offisielt nettsted 
(en) Langeland Kommune – kategori av bilder, video eller lyd på Commons
Tranekær

Tranekær er en landsby på det nordlige Langeland i Danmark, mellom Tranekær slott i nordbyen og Tranekær kirke i vestbyen. Den er oppkalt etter Tranekær slott og var til 2007 hovedby i Tranekær kommune, selv om Tullebølle var den største by i kommunen. Fra 2007 er byen en del av Langeland kommune som tilhører Region Syddanmark.


== Referanser ==
Limtrehallen

Limtrehallen er en flerbrukshall i Moelv. 
Det er kunstgressbane og friidrettsanlegg der.


== Eksterne lenker ==
Limtrehallen på Moelven Idrettslags nettsider
Limtrehallen på Norges Fotballforbunds nettsider
Magisk tall

Et magisk tall i kjernefysikk er betegnelsen på et antall nukleoner (protoner eller nøytroner) som gir en fordeling med fulle skall i atomkjernen. Slike atomkjerner har spesielt høy bindingsenergi per nukleon og derfor spesielt høy stabilitet. Per 2018 er det sju kjente magiske tall: 2, 8, 20, 28, 50, 82 og 126.
Christian Jungersen

Christian Jungersen (født 10. juli 1962 i København) er en dansk forfatter som i 2013 er oversatt til 18 språk.
Jungersen har studert retorikk ved Københavns Universitet, deretter kommunikasjon og samfunnsfag på Roskilde Universitetscenter. Han har også jobbet som tekstforfatter, manuskonsulent og manusforfatter i TV. 
Christian Jungersen har skrevet tre romaner: Krat (1999), Undtagelsen (2004) og Du forsvinder (2012). 
Teaterstykket Gjenkjennelsen, inspirert av romanen Unntaket, ble oppført ved Grenland friteater i mars 2008.


== Bibliografi ==
Krat (1999)
Undtagelsen (2004) – Utgitt på norsk som Unntaket. Oversatt fra dansk av Erik Krogstad. (Aschehoug, 2006)
Du forsvinder (2012) – Utgitt på norsk som Du forsvinner. Oversatt fra dansk av Morten Gaustad. (Aschehoug, 2006)


== Priser og utmerkelser ==
Bogforums Debutantpris 1999, for Krat
De Gyldne Laurbær 2005, for Undtagelsen
P2 Radioens romanpris 2005, for Undtagelsen
Lesernes Bokpris (2013) for Du forsvinder


== Referanser ==


== Kilder ==
Presentasjon av Christian Jungersen i Forfatterkatalogen på Forfattersentrums nettsider


== Eksterne lenker ==
Offisielt nettsted 
(en) Christian Jungersen – kategori av bilder, video eller lyd på Commons 
Aschehoug forlag: Christian Jungersen
Litteratursiden.dk: Christian Jungersen
Tanumshede

Tanumshede er et tettsted i Västra Götalands län i landskapet Bohuslän i Sverige. Det er Tanum kommunes administrasjonssenter. I 2010 hadde tettstedet 1 697 innbyggere.Tanumshede ligger midt mellom Oslo og Göteborg, cirka 55 kilometer nordvest for Uddevalla.


== Referanser ==
Storsteinkryper

Storsteinkryper (Lithobius forficatus) er den vanligste steinkryperen i Norge. Den er utbredt i Europa og Nord-Afrika, og er innført i Amerika, Australia og Asia.


== Utseende ==
Kroppen er kastanjebrun og mellom 14 - 31 millimeter lang. Bredden er omtrent 4 millimeter. Antennene er trådformet med 35-49 segment og utgjør om lag en tredel av kroppens lengde. På hver side av hodet er en gruppe med 16 - 40 punktøyne.


== Levevis ==
Storsteinkryper finnes særlig i tilknytning til løvskog. Den er nattaktiv og om dagen finnes den under røtter og steiner. Dersom den blir «oppdaget» vil den straks forsøke å finne et nytt gjemmested. 
Storsteinkryper er rovdyr og lever av andre mindre dyr. Den har giftkjertler i forbindelse med de kraftige kjevene som egentlig er et omdannet første beinpar. Brun steinkryper er helt ufarlig for mennesker, sannsynligheten for å bli bitt er svært liten.


== Litteratur ==
Andersson, G., Meidell, B.A., Scheller, U., Winqvist, J.-Å., Osterkamp Madsen, M., Djursvoll, P., Budd, G. & Gärdenfors, U. 2005.  Mångfotingar: Myriapoda.  Nationalnyckeln till Sveriges flora och fauna. ArtDatabanken, SLU, Uppsala. CF. ISBN 91-88506-53-3. 350 sider.


== Eksterne lenker ==
(en) storsteinkryper – oversikt og omtale av artene i WORMS-databasen 
(en) storsteinkryper i Global Biodiversity Information Facility 
(no) storsteinkryper hos Artsdatabanken 
(sv) storsteinkryper hos Dyntaxa 
(en) storsteinkryper hos Fauna Europaea 
(en) storsteinkryper hos ITIS 
(en) storsteinkryper hos NCBI 
(en) Kategori:Lithobius forficatus – bilder, video eller lyd på Wikimedia Commons 
(en) Lithobius forficatus – galleri av bilder, video eller lyd på Wikimedia Commons 
Lithobius forficatus – detaljert informasjon på Wikispecies
Kungshamn

Kungshamn er et tettsted i Västra Götalands län i landskapet Bohuslän i Sverige. Det er Sotenäs kommunes administrasjonssenter. I 2010 hadde tettstedet 2 814 innbyggere.Kungshamn ligger på en halvøy på Sveriges vestkyst nord for Lysekil.


== Referanser ==